РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 09

от заседание на комисия ”Управление на собствеността”
към Пленума на Висшия съдебен съвет, проведено на 14.03.2018 г.

Днес, 14.03.2018 г., сряда, от 10,30 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:
                                                        
                                                        ПРЕДСЕДАТЕЛ:  Евгени Диков
						  ЧЛЕНОВЕ:  Стефан Гроздев 
                                                                                       Олга Керелска                                                                                       
                                                                                       Огнян Дамянов
                                                                                       Боян Новански

ОТСЪСТВА: Пламена Цветанова.

           От администрацията на ВСС присъстват: инж. Дениза Павлова –началник на отдел „Инвестиции и строителство” и Владимир Димитров – и.д. началник отдел „Управление на собствеността“.

І. Инвестиционна дейност

1. ОТНОСНО: Мотивирано предложениe за изменение на Плана за регулация и плана за застрояване за УПИ I-26, кв. 1, КК „Св. Св. Константин и Елена“, гр. Варна, във връзка с инвестиционни намерения на ВСС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1. ПРИЕМА за целесъобразно представеното „Мотивирано предложение за изменение на плана за регулация и застрояване“ за обект: „Подробен устройствен план – изменение на Плана за регулация и застрояване за УПИ I-26,кв.1, К.К. „Св. Св. Константин и Елена “ гр. Варна“ 

ПРЕДЛАГА на Пленума на ВСС да вземе следното решение:

1.	ОДОБРЯВА представеното „Мотивирано предложение за изменение на плана за регулация и застрояване“ за обект: „Подробен устройствен план – изменение на Плана за регулация и застрояване за УПИ I-26, кв.1, К.К. „Св. Св. Константин и Елена “ гр. Варна“
2.	ВЪЗЛАГА на отдел „Инвестиции и строителство“ да предприеме необходимите действия за провеждане на процедура по реда на чл. 135 от ЗУТ за изменения на действащия ПУП - ПРЗ (план за регулация и застрояване).

1.2. ВНАСЯ предложението като редовна точка в редовно заседание на Пленума на Висшия съдебен съвет, насрочено за 22.03.2018 г.

2. ОТНОСНО: Писмо с вх. № ВСС-1769/12.02.2018 г. от председателя на Административен съд гр. Пазарджик, във връзка с провеждане на обществена поръчка за проектиране и строителство на сграда за нуждите на Административен съд гр. Пазарджик, Окръжна прокуратура гр. Пазарджик и Районна прокуратура гр. Пазарджик.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

2.1. ПРЕДЛАГА на Пленума на ВСС да вземе следното решение:

В качеството си на Възложител по смисъла на чл. 5, ал. 2, т. 7 от ЗОП и чл. 161, ал. 1 от ЗУТ, 
УПЪЛНОМОЩАВА представляващия ВСС да делегира на административния ръководител – председател на Административен съд гр. Пазарджик  - Мариана Димитрова Шотева, с ЕГН 7502063478, правомощия да представлява Висшия съдебен съвет при организиране и провеждане на процедура за възлагане на обществена поръчка с предмет: „Проектиране и изграждане на нова съдебна сграда за нуждите на Административен съд гр. Пазарджик, Окръжна прокуратура гр. Пазарджик и Районна прокуратура гр. Пазарджик“.
След приключване на процедурата и влизане в сила на решението за класиране на участниците и определяне на изпълнител, да сключи писмен договор за възлагане на обществената поръчка.
Организирането, провеждането и възлагането на обществената поръчка да стане при спазване на указанията дадени с решение по протокол № 16, т. 40 от заседание на Пленума на Висшия съдебен съвет, проведено на 25.05.2017 г.
Длъжностното лице по настоящето пълномощно няма право да определя или да предоставя на трети лица правата и задълженията си произтичащи от пълномощното.
2.2. ВНАСЯ предложението като редовна точка в редовно заседание на Пленума на Висшия съдебен съвет, насрочено за .22.03.2018 г.

3. ОТНОСНО: Предложение за включване на обект: „Изготвяне на конструктивно обследване и съставяне на технически паспорт за сграда, находяща се в гр. София, община Столична, район „Възраждане“, бул. “Александър Стамболийски“ № 82” в Инвестиционната програма на ВСС за 2018 г.
КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

3.1.	ПРИЕМА доклада на инж. Дениза Павлова – началник отдел „Инвестиции и строителство” във връзка с включването на обект: „Изготвяне на конструктивно обследване и съставяне на технически паспорт за сграда, находяща се в гр. София, община Столична, район „Възраждане“, бул. “Александър Стамболийски“ № 82” в Инвестиционната програма на ВСС за 2018 г.

3.2.	ВЪЗЛАГА на отдел „Инвестиции и строителство” да предприемат необходимите действия по осигуряване на три оферти със задача: „Изготвяне на конструктивно обследване и съставяне на технически паспорт за сграда, находяща се в гр. София, община Столична, район „Възраждане“, бул. “Александър Стамболийски“ № 82”.

3.3.	ВЪЗЛАГА на отдел „Инвестиции и строителство” да внесе в заседание на Комисия „Управление на собствеността” мотивирано предложение за реализиране на инвестиционното намерение.

-	Текущи ремонти:

4. ОТНОСНО: Писмо от председателя на Апелативен съд гр. Варна с вх. № ВСС-11-529/23.08.2017 г., ведно с писмо от председателя на Окръжен съд гр. Варна с вх. № ВСС-10106/20.07.2017 г., с отказ за получаване на средства от апелативния съд и искане за отпускането им на Окръжен съд гр. Варна, за доставка на верижен стълбищен робот на стойност 7 140 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	4.1. Извършването на разход за закупуване на верижен стълбищен робот в Окръжен съд гр. Варна е целесъобразно. Стойността на разхода е определена на  7 140 лв. с ДДС съгласно най-ниската оферта – на фирма „Викра лифт“ ЕООД.
4.2. ИЗПРАЩА решението по т. 4 от настоящия протокол на комисия „Бюджет и финанси”, за  корекция на бюджета на  Окръжен съд гр. Варна.

5. ОТНОСНО: Писмо от председателя на Административен съд гр. Перник с в вх. № ВСС – 14922/08.11.2017 г., с искане за отпускане на средства за текущ ремонт на сервизни помещения за граждани на стойност 14 000,00 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

5.1. Извършването на разход за текущ ремонт на сервизни помещения за граждани в сградата на Административен съд гр. Перник е наложително. Стойността на  разхода  е  определена  на  9 515,00 лв. с ДДС, съгласно най-ниската от приложените оферти - на фирма „Чернев Консулт“ ЕООД.
5.2. ИЗПРАЩА решението по т. 5 от настоящия протокол на комисия „Бюджет и финанси”, за  съгласуване на корекцията на бюджета на  Административен съд гр. Перник.

6. ОТНОСНО: Писмо от председателя на Районен съд гр. Кула с вх. № ВСС-15126/13.11.2017 г. с искане за отпускане на средства за текущ ремонт – преустройство на помещение за обслужване на граждани с неравностойно положение на партера на сградата на стойност 1 500,00 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

6.1. ОТЛАГА вземането на решение за отпускане на средства за текущ ремонт - преустройство на помещение за обслужване на граждани с неравностойно положение на партера на сградата в Районен съд гр. Кула.
6.2. ПРЕДЛАГА на председателя на Районен съд гр. Кула да набави изискуемите с писмо № 91-00-070 от 14.05.2014 год. на Висшия съдебен съвет, документи, с които следва да бъдат окомплектовани исканията за закупуване на офис оборудване, копирна техника и извършване на текущи ремонти. 

7. ОТНОСНО: Писмо от председателя на Районен съд гр. Пазарджик с вх. № ВСС-15618/22.11.2017 г., с искане за отпускане на средства за спешен авариен ремонт на санитарни възли на стойност 5 066,12 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

7.1. Извършването на разход за текущ ремонт на санитарни възли в Районен съд гр. Пазарджик е аварийно необходимо. Стойността на разхода е определена на  5 067 лв. с ДДС съгласно най-ниската оферта - на фирма „Меладинис“ ООД. 
7.2. ИЗПРАЩА решението по т. 7 от настоящия протокол на комисия „Бюджет и финанси”, за  корекция на бюджета на  Районен съд гр. Пазарджик.

8. ОТНОСНО: Писмо от и.ф.председателя на Районен съд гр. Трън с вх. № ВСС-14982/09.11.2017 г. и вх. № ВСС-15337/17.11.2017 г. с искания за отпускане на средства за текущ ремонт – подмяна на компрометирана прозоречна дограма /3 256,80 лв. с ДДС/ и за ремонт на тоалетни /20 833,00 лв. с ДДС/.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

8.1. Извършването на разход за текущ ремонт - подмяна на компрометирана прозоречна дограма в Районен съд гр. Трън е целесъобразно. Стойността на разхода е определена на 3 257 лв. с ДДС съгласно най-ниската оферта - на „Марти Пласт“ ЕООД. 
8.2. ИЗПРАЩА решението по т. 8 от настоящия протокол на комисия „Бюджет и финанси”, за  корекция на бюджета на  Районен съд гр. Трън.
8.3. Извършването на разход за текущ ремонт на тоалетни в Районен съд Трън е нецелесъобразно.
       Мотиви: Тоалетните не са в състояние, изискващо намеса в размер на  исканите 20 833,00 лв. и техният ремонт не е наложителен.

9. ОТНОСНО: Писмо от председателя на Районен съд гр. Чепеларе с вх. № ВСС-15183/14.11.2017 г. с искане за отпускане на средства за закупуване на инвалидна рингова количка за прикрепване на стълбищен робот на стойност 462,00 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

9.1. Извършването на разход за закупуване на инвалидна рингова количка в Районен съд гр. Чепеларе е целесъобразно. Стойността на разхода е определена на  462 лв. с ДДС съгласно най-ниската оферта - на фирма „ПРО ЛИФТ“ ООД. 
       Мотиви: Закупените от съдилищата през 2017 год. верижни стълбищни роботи са пригодени за прикрепване и превоз на граждани в инвалидни колички, и такива с патерици, немощни или с други двигателни проблеми не могат да ги ползват.
               9.2. ИЗПРАЩА решението по т. 9 от настоящия протокол на комисия „Бюджет и финанси”, за  корекция на бюджета на  Районен съд гр. Чепеларе.

ІІ. Управление на собствеността

10. ОТНОСНО: Част от недвижим имот – публична държавна собственост, представляваща втори етаж от административна сграда, находяща се в гр. Исперих, ул. „Въча” № 2.
Приложение: Доклад от Лидия Кирилова – главен експерт в дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

10.1. ПРИЕМА за сведение доклада от Лидия Кирилова –                                   главен експерт в дирекция „Управление на собствеността на съдебната власт“.

10.2. ПРЕДЛАГА на Пленума на Висшия съдебен съвет да вземе следното решение:

На основание чл. 15, ал. 4 от Закона за държавната собственост, чл. 7, ал. 1 и ал. 5, чл. 8 от Правилника за прилагане на Закона за държавната собственост, във връзка с чл. 10, ал. 2, т. 1 от Правилника за организация на дейността на Висшия съдебен съвет и неговата администрация

УПЪЛНОМОЩАВА представляващия Висшия съдебен съвет да отправи мотивирано искане до министъра на регионалното развитие и благоустройството за предоставяне на част от недвижим имот – публична държавна собственост, представляваща втори етаж от административна сграда, ЗП – 273,59 кв.м., находяща се в гр. Исперих, ул. „Въча“ № 2, безвъзмездно за управление на Висшия съдебен съвет, за нуждите на Районна прокуратура гр. Исперих, по реда на чл. 17, ал. 1 и чл. 15, ал. 2, изр. първо от Закона за държавната собственост, във връзка с писмо рег.№ ВСС-11382/14.02.2018 г. на областния управител на област Разград.

10.3. ВНАСЯ предложението като редовна точка в редовно заседание на Пленума на Висшия съдебен съвет, насрочено за 22.03.2018 г.

11. ОТНОСНО: Доклад от Цветелина Велинова – главен експерт – юрисконсулт в отдел „Нормативна дейност и процесуално представителство”, дирекция „Правна”, относно влязло в сила Решение № 15/16.01.2018 г. по АНД № 1264/2017 г. по описа на Районен съд гр. Казанлък.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

11.1. ПРИЕМА за сведение изготвения доклад от Цветелина Велинова – главен експерт – юрисконсулт в отдел „Нормативна дейност и процесуално представителство”, дирекция „Правна”, във връзка с влязло в сила Решение № 15/16.01.2018 г. по АНД № 1264/2017 г. по описа на Районен съд гр. Казанлък.

Допълнителни точки, включени за разглеждане
в заседание на Комисия „Управление на собствеността”

12. ОТНОСНО: Писмо от Министерство на финансите с вх. № ВСС-2608/06.03.2018 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

12.1. ПРИЕМА за сведение писмото от Министерство на финансите с вх. № ВСС-2608/06.03.2018 г. във връзка с прилагане на финансова обосновка по приложение № 2.1 към чл. 35, ал. 1, т. 4, буква „а” от УПМСНА, съдържаща съпътстващите разходи по управлението на конкретния имот при подготвянето на проекти на подобни актове на Министерски съвет.

13. ОТНОСНО: Избор на вариант за проектна разработка на инвестиционен проект на сграда за органите на съдебната власт в гр. Бяла, съгласно договор № ВСС-15170/13.11.2017 г. сключен между ВСС и „СЕЛКО-7” ЕООД.

При обсъждането на т. 13 от настоящия дневен ред присъства г-жа Галена Петкова Чешмеджиева – Дякова – председател на Районен съд гр. Бяла, която изрази своето становище в подкрепа на предложението за изграждане на нова съдебна палата за нуждите на Районен съд гр. Бяла и Районна прокуратура гр. Бяла. Предвид лошото експлоатационно състояние на съществуващата сграда и реализиране на инвестиционното намерение за изграждане на нова съдебна палата е необходимо временно осигуряване на помещения за нормалното функциониране на органите на съдебна власт.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

13.1. ОДОБРЯВА предложения Вариант 1 - „Премахване/събаряне на съществуващата сграда на Районен съд гр. Бяла и изграждане на нова Съдебна палата, за нуждите на Районен съд гр. Бяла и Районна прокуратура гр. Бяла”, на административен адрес:  .гр. Бяла, пл. "Екзарх Йосиф" № 6.

ПРЕДЛАГА на Пленума на Висшия съдебен съвет да вземе следното решение:

1.	ДАВА СЪГЛАСИЕ да бъде реализиран предложения Вариант 1 за изготвяне на инвестиционен проект във фаза „Работен проект” - „Премахване/събаряне на съществуващата сграда на Районен съд гр. Бяла и изграждане на нова Съдебна палата, за нуждите на Районен съд гр. Бяла и Районна прокуратура гр. Бяла”, с административен адрес: гр. Бяла, пл. „Екзарх Йосиф” № 6.

2.	ВЪЗЛАГА на дирекция „Управление на собствеността на съдебната власт” да предприеме необходимите действия за възлагане изработване на инвестиционен проект във фаза „Работен проект” и съпътстващите дейности, съгласно чл. 1, т. 1 от договор № ВСС-15170/13.11.2017 г. сключен между ВСС и „СЕЛКО-7” ЕООД.

3.	УКАЗВА на председателя на Районен съд гр. Бяла съвместно с районния прокурор на Районна прокуратура гр. Бяла да извършат оглед на имотите, който се предоставят за нуждите на съда и прокуратурата, след което да представят мотивирано искане до Комисия „Управление на собствеността”, за осигуряване на финансови средства за извършване на текущ ремонт на помещенията, находящи се в гр. Бяла , ул. „Бунар Хисар” № 9, ет. 2  – (за съда) и пл. „Екзарх Йосиф” І № 5 , ет. 2  (за прокуратурата).

4.	ВНАСЯ предложението като редовна точка в редовно заседание на Пленума на Висшия съдебен съвет, насрочено за .22.03.2018 г.

14. ОТНОСНО: Определяне на представител от дирекция „Управление на собствеността” за участие в състава на комисията за избор на изпълнител по обществена поръчка с предмет: „Избор на консултант за изготвяне на оценка на съответствието на инвестиционни проекти, упражняване на строителен надзор и осъществяване на инвеститорски контрол“ по две обособени позиции, която ще разглежда подадените оферти на 15.03.2018 г., от 10,30 часа, във връзка с процедура за възлагане на обществена поръчка, с номер ОПИ-288/20.02.2018 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

14.1. ОПРЕДЕЛЯ ............................................. за редовен член на комисията, която ще разглежда  подадените оферти на 15.03.2018 г., от 10,30 часа  във връзка с процедура за възлагане на обществена поръчка с номер ОПИ-288/20.02.2018 г., с предмет „Избор на консултант за изготвяне на оценка на съответствието на инвестиционни проекти, упражняване на строителен надзор и осъществяване на инвеститорски контрол“ по две обособени позиции.
14.2. ОПРЕДЕЛЯ ................................................. за резервен член на комисията, която ще разглежда подадените оферти на 15.03.2018 г., от 10,30 часа  във връзка с процедура за възлагане на обществена поръчка с номер ОПИ-288/20.02.2018 г., с предмет „Избор на консултант за изготвяне на оценка на съответствието на инвестиционни проекти, упражняване на строителен надзор и осъществяване на инвеститорски контрол“ по две обособени позиции.
14.3. ИЗПРАЩА решението по т. 14 от настоящия протокол на Главния секретар на ВСС и на Главния секретар на администрацията на главния прокурор на Република България.

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /П/

								      ЕВГЕНИ ДИКОВ